EKVA JUHATUSE KOOSOLEKU PROTOKOLL 2022-2

Akadeemia tee 15a TTÜ Infotehnoloogia Maja

Läbiviimise aeg 11.04.2022 kell 17:20-19.00

Koosoleku juhataja: Lembit Talpsepp

Protokollija: Tiia Eeskivi

Kohalviibijad: Lembit Talpsepp, Tiia Eeskivi, Taavi Valdlo, Jürgen Lamp, Aavo Kergand, Andrus Mutli ja Mari Piir, puudusid Mati Märtson, Aave Hommik ja Aivar Hommik.

Päevakord:

1. Uute liikmete vastuvõtmine ja liikmete väljaarvamine (Tiia, Taavi)  
   2. Valmistumine Baltimaade mv Klaipedas, majutuse võimalused (Mari)  
   3. Venemaa ja Valgevene sportlaste osavõtust Eestis toimuvatest võistlustest (Lembit)  
   4. EKVA esindaja valimisest ESL juhatuse kandidaadiks.  
   5. Valmistumine Tampere MM-ks (Jürgen, Andrus, Aavo, Tiia, Lembit)  
   6. Koostöö EKJL-ga info avaldamiseks nende lehel ja selle baasil kodulehe arendamine.  
   7. Eesti võistluste kalenderplaanist.  
   8. Suhtumisest vaenukirjade (valet sisaldavat ja vähese informatsiooni põhjal koostatud) saatmisse EKVA liimetele ja EKVA juhatuse liikmetele.   
   9. Informatsioon saadud toetustest, otsused rahaeralduste kohta.  
   10. Muud küsimused.

President Lembit Talpsepp alustas päevakorrapunktide läbiarutamist:

1. Ühehäälselt võeti liikmeteks Toomas Eelsoo, Indrek Keskküla, Raul Köster, Arvi Lepp, Janek Oblikas, Janne Ojala, Heiki Pruul, Väino Tara, Danel Taur ja Kristi Võhmar. EKVA liikmetest on lahkunud Raido Kalbach ja Lembit Merusk.
2. Valmistumine Baltimaade MV Klaipedas. Mari Piir broneeris majutuse 20 inimesele Klaipedas. Otsustati välja sõita reedel ja tagasitulek pühapäeval. Bussisõit kompenseeritakse EKVA vahenditest osaliselt. Võtta ühendust Kaido Petersoniga uurimaks tema valmisolekut bussiga inimesi kohale tuua. Kodulehele pannakse info üles, et registreerimiseks majutuseks ja bussisõiduks kuni 20 inimesele võtta ühendust juhatuse liikme Mari Piiriga.
3. Juhatus otsustas ühehäälselt, et Venemaa ja Valgevene seeniorsportlased Eestis toimuvatest võistlustest osa võtta ei saa, sarnaselt EKJL korraldavate võistlustele. Klubide, kes seda ignoreerivad, võistlustulemusi edetabelites ja protokollides EKVA kodulehele ei kajastata.
4. Juhatus otsustas, et EKVA esindajana võiks ESL juhatusse kuuluda jätkuvalt Lembit Talpsepp ja kinnitas ta ESL juhatuse kandidaadiks 2022.a. uue ESL juhatuse valimisel.
5. Grupiga sõitmise soovi ei ole juhatusele laekunud rohkem kui ühelt EKVA liikmelt, kes soovib osaleda ühel alal. Sellest tulenevalt otsustas juhatus Tampere MM-ks- gruppi mitte moodustada, iga sportlase sooviavaldus/murele lähenetakse personaalselt.
6. Koostöö EKJL-ga info avaldamiseks nende lehel ja selle baasil kodulehe arendamine. On töös võimalus meie info EKJL kodulehel meie alalehena. Nii saaksime kodulehte arendada oma kulutusteta. Alalehte saaks laiendada, et kogu meie info oleks seal. Hetkel lisab võistluste kalenderplaani EKJL kodulehele Jürgen. Uue iseseisva lehe arendamist on edasi lükatud suure kulu tõttu, millele pole olnud piisavat rahalist katet korraliku lehe kujundamiseks. Lisarahastuse taotlused sellel eesmärgil ei ole seni õnnestunud, kuid on hea argument tuleviku taotlusteks.
7. Eesti võistluste kalenderplaanist. Võistluste kalenderplaanist hoiame kinni, lisaks tegi A.Mutli ettepaneku korraldada 10v Eesti mv seenioridele koostöös Staieriga septembris. Poolmaratoni Eesti mv toimuvad 1.10.2022 Tartus koos Tartu linnamaratoniga, lisada EMV poolmaratonis, eagrupid 35-50,50-65 ja üle 65 aastased jooksjad, kasutatakse koefitsenti. 10 km maanteejooksu Eesti mv on sarnaselt eelneva aastaga korraldada koos Rapla Selverijooksuga 28.mail 2022.
8. Juhatus suhtus taunivalt nn.“vaenukirjade“ (valet sisaldavat ja vähese informatsiooni põhjal koostatud) saatmisse EKVA liikmetele ja EKVA juhatuse liikmetele. Lembit Talpsepp informeeris, et ta on pidanud korduvalt ümber lükkama sellistes kirjades sisalduvaid pretensioone EKJL-le, ESL-le ja Kultuuriministeeriumile, mis on olnud osaliselt valed ja EKVA-t kahjustavad. L.Talpsepp tuletab meelde, et EKVA ametlik e-maili aadress on [author@author.ee](mailto:author@author.ee) ja kirjade saatmine nn.listi ei ole põhjendatud (häirib lihtliikmeid ja loob ettekujutuse konfliktidest), ka juhatusele liikmetele mitte, see on tavaline kommunikatsiooni kord. Ka L.Talpsepp ise on saanud valesid sisaldavaid ja põhjendamatute nõuetega kirju, millede kirjutamine tuleb lõpetada. EKVA-t juhib president juhatuse koosolekute vahelisel ajal ja tähtsamad või olulisemad otsused suunab president otsustamiseks juhatuse koosolekule, valesid ja põhjendamatuid ja täitmatuid soove sisaldavaid nn.ettepanekuid pole otstarbekas jagada. Algselt protokollis olnud nimed on protokollist eemaldatud seotud isikute soovil ja koosolekust osavõtjate mõistval suhtumisel.
9. Informatsioon saadud toetustest, otsused rahaeralduste kohta. Sellel aastal oleme saanud toetusi Rakvere linnalt 1100 eurot, 5000 eurot otse riigieelarvest, 400 eurot Kultuurkapitalilt. Enamasti on toetused sihtotstarbelised ja vabalt neid kasutada ei saa.
10. Muud: Otsustati kinnitada T. Eeskivi ettepanek paluda Anti Veermaal kujundada EKVA uus õnnitluskaart, mida saadame 50a, 60, 65, 70, ja üle 75a saavatele EKVA liikmetele, teistele saadame meili. J.Lamp tegi ettepaneku muuta igal aaastal Eesti mv medali kujundust ja graveerida aastaarv medalile, mis ei leidnud toetust. Otsustati leida ja Eesti meistrivõistlustele kohale kutsuda graveerija, kes soovi alusel tasu eest graveeriks medalitele tulemuse, nime, aasta - vastavalt omaniku soovile.

Kell 19.00 EKVA president Lembit Talpsepp tänas kohalolijaid ja kuulutas koosoleku lõppenuks.

Koosoleku protokollija Tiia Eeskivi

Koosoleku juhataja Lembit Talpsepp